# data[].attributes.headline
הקהילה החינוכית - תיקיית חומרים משותפים

# data[].attributes.subject
הקהילה החינוכית - תיקיית חומרים משותפים

# data[].attributes.attachment_link.authors[].name
השותפות לקיימות אזורית

# data[].attributes.attachment_link.title
הקהילה החינוכית - תיקיית חומרים משותפים

# data[].attributes.attachment_link.readable_text
דרך אחרת לנו מול העולם הצרכני, הביורוקרטי, הלחוץ.
דרך אחרת לילדים שלנו מול המסכים, הקניונים, הפרסומות.

הדרך של שומרי הגן מציעה אפשרות לחזור למקום הטבעי, הפשוט, ללמוד מחדש את מה שידענו ושכחנו מזמן, לחוות הווה אחר וליצור עתיד טוב יותר לנו ולילדינו.

אנו עוסקים בחינוך ובהדרכה של מבוגרים וילדים בדרך ייחודית שפיתחנו על בסיס ידע ומיומנויות חיים של תרבויות ציידים לקטים. תרבויות שחיו באיזון ארוך טווח עם סביבתן (בני האדם, בעלי החיים, הצומח והדומם).
את הידע והמיומנויות שלהם אנו מיישמים באופן שיתאים למציאות העכשווית ולחיים המודרניים.
הפעילויות שלנו מתקיימות בחיק הטבע, כשאנו חופשיים מקירות המפרידים בינינו לבין החיים, ומזמנות מפגש עם קשת רחבה של מיומנויות חיים פיזיות, רגשיות ורוחניות.
מפגשי הלימוד והתנאים בשטח מאפשרים לנו - ילדים, בני נוער ומבוגרים - לחוות את עולם החי והצומח, את מזג האוויר והעונות, את מעגל השמש והירח.
כך נוכל להעמיק את ההכרות עם עצמנו ועם העולם ולבחור לחוות את חיינו אחרת. כך יוכלו הילדים שלנו לחוות ילדות פשוטה וטבעית, להרגיש את האדמה, את הרוח המלטפת, את דגדוג הנבטים, להישרט בקוצים, לנוע עם הגוף ולא רק דרך המחשב.

אנחנו מזמינים אותך להכיר אותנו וליצור לעצמך ולמשפחתך את הדרך האחרת.
להתנסות, ללמוד, להצטרף לשינוי - במסגרות שונות ומגוונות למבוגרים,ילדים ונוער בכל רחבי הארץ.

דמיינו שאתם יוצאים לטייל ביער, בחורש או במדבר
לפתע הצבעים חדים יותר,
הראייה מתרחבת,הריחות פותחים לפניכם עולם חדש,
אוזניכם שומעות קולות ורחשים ויודעות לתרגם אותם להתרחשויות מסביבכם,
אתם מגלים מפת עקבות על הקרקע ויודעים מה קרה במקום בו אתם נמצאים,

בתוך כך מתגלות בפניכם חיות שלא ראיתם קודם,
אתם מדברים עם האש, עם העצים,
שמחים על הגשם הקור או החום,
מרגישים בבית ללא קירות ...

אתם מרגישים חלק מסביבה בה אתם נמצאים וסומכים על האינטואיציה שלכם לגבי הצעד הבא ולאן לפנות.
אתם יכולים לקחת קבוצת ילדים ולפתוח להם פתח לכל החוויות האלו.....
ואתם חלק מקהילה שנעה כך ביער....
כך מרגישים שהחושים מתחדדים
שומרי הגן פותח לכם דלת לעולם הזה - מוזמנים להצטרף
אנו מציעים קורס שפותח דלת לעולם הזה

# data[].attributes.attachment_link.keywords[]
ציידים לקטים

# data[].attributes.attachment_link.keywords[]
מיומנויות חיים

# data[].attributes.attachment_link.title
חיים של חיבור לטבע, מיומנויות עתיקות

# data[].attributes.attachment_link.description
דרך אחרת לנו מול העולם הצרכני, הביורוקרטי, הלחוץ.דרך אחרת לילדים שלנו מול המסכים, הקניונים, הפרסומות. הדרך של שומרי הגן מציעה אפשרות לחזור למקום הטבעי, הפשוט, ללמוד מחדש את מה שידענו ושכחנו מזמן, לחוות הווה אחר וליצור עתיד טוב יותר לנו ולילדינו.

# data[].attributes.attachment_link.readable_text
אחת מהשפעותיו הקריטיות ביותר של משבר האקלים היא משבר פחות מתוקשר, אך לא קטן בכלל - משבר המערכות האקולוגיות. מאות מיני בעלי חיים וצמחים נכחדו בחצי המאה האחרונה ואלפי זנים נמצאים בסכנת הכחדה בהם דו-חיים, ציפורים ויונקים. אז מה אפשר לעשות בנידון?

בווידאו: יותר מ-1.2 מיליון ביקרו בשמורות הטבע והגנים (צילום: רשות הטבע והגנים: שרית פלאצי מיארה, גזית אגסי, אמיר חן, אלון כסה)

אחת מהשפעותיו הקריטיות ביותר של משבר האקלים היא משבר פחות מתוקשר, אך לא קטן בכלל - למעשה משבר במימדי ענק, הוא משבר המערכות האקולוגיות. מאות רבות של מיני בעלי חיים וצמחים נכחדו בחצי המאה האחרונה ואלפי זנים נמצאים בסכנת הכחדה בהם דו-חיים, ציפורים ויונקים שעלולים להיעלם מהעולם בשנים הבאות אם לא נעשה משהו בנידון. הסיבה המרכזית להיכחדות המינים היא הפגיעה בבתי הגידול הטבעיים, השפעות האדם כמו השלכת פסולת, זיהום ומפגעים מסוגים שונים, כמו גם שינויי האקלים.

גם ישראל אינה שונה ובמאה השנים האחרונות נכחדו מישראל מינים רבים של בעלי חיים, כגון איילים, דובים, צי'טות, נמרים, כלבי ים ועוד. זנים רבים נוספים שהצליחו לשרוד, נמצאים בסכנת הכחדה. אז מה אפשר לעשות?

מדינת ישראל מתאפיינת במצוקת קרקע חמורה הנובעת ממגבלות שטח, מגידול מהיר של האוכלוסייה ומפיתוח מהיר שנועד לתת מענה לגידול באוכלוסיה. כפועל יוצא, השטחים הטבעיים בישראל מצומצמים, מקוטעים, ומאויימים תדיר על-ידי לחצי פיתוח. אחד האתגרים הברורים הינו הצורך לשמור על מלאי מספק, איכותי ורציף של שטחים פתוחים מתפקדים אקולוגית.

עד היום, תפיסת השימור דגלה בשימור תופעות טבע ייחודיות והגנה על מינים נדירים בשמורות טבע מנוהלות ומוגנות. תפיסה זאת שומרת על השטח ביעילות אולם מייצרת מרחבים מקוטעים וקטנים יחסית ואינה נותנת מענה לחיבור כלל השטחים הפתוחים, שמחוץ לשמורות הטבע, כך שהשטחים המוגנים יחוברו על ידי מסדרון אקולוגי רציף ומתפקד שיכול לתת מענה לבעלי חיים רבים וגדולים, לשקם בתי גידול שנכחדו ולנהל אותם לאורך זמן כשטחים מתפקדים אקולוגית.

בעידן של משבר האקלים ופגיעה גוברת במשאב הקרקע יש לקחת את ההיבטים האקולוגיים, הסביבתיים והחברתיים של השטחים הפתוחים בהסתכלות מרחיבה, צעד אחד קדימה ולעבור מהגנה לשיקום בפועל. על מנת לעשות זאת, יש להגדיל בסדרי גודל את היקף השטחים הפתוחים המטופלים והמנוהלים ולעבור מתפיסה המייעדת, משקמת ומנהלת רק שטחים טבעיים בעלי איכויות אקולוגיות ונופיות יוצאות דופן - שמורות טבע ויערות, לתפיסת תכנון וניהול שטחים בעלי פוטנציאל לשיקום והשבה. זאת, תוך מתן דגש על שיקום בתי הגידול האופיינים של ישראל, בתי גידול בסכנת הכחדה חמורה ושטחים בעלי חשיבות מערכתית. קוראים לזה ReWilding, או בעברית - התפראות.

"התפראות" - אנחנו רק נרוויח מזה

בישראל, קיימות מספר דוגמאות ל"התפראות" בדמות שני פרויקטים מרתקים המתהווים בימים אלה בכפר רופין ובמעגן מיכאל. בשני האתרים האלה, הוסב השימוש של בריכות דגים שאינן מתפקדות עוד, מגידול דגים לבית גידול לח עם תפקוד אקולוגי גבוה. שותפות של החברה להגנת הטבע עם בעלי הקרקע ועם ארגונים נוספים וביניהם רשות הטבע והגנים, רשויות ניקוז ורשויות מקומיות יוצרים את התנאים להקמה של בתי הגידול הלחים ולניהול ארוך טווח שלהם. ההקמה והניהול מלווים בניטור, המסייע בהפקת לקחים לביצוע פעולות שיקום במקומות אחרים בארץ ובעולם.

פרויקט נוסף בקנה מידה עירוני הוא עמק הצבאים אשר בזכות שיקום שני נחלים בתוך מרחב עירוני ושיקום ושיחזור מערכת אקולוגית מקומית, יצר אי של "התפראות" בלב אזור מופר ומקוטע ובו עדר צבאים משגשג, מיני ציפורים, זוחלים ודו חיים. הדוגמאות אמנם עוד ספורות אבל הן מוכיחות שבהתערבות מועטה ולא יקרה ניתן לייצר מערכות אקולוגיות מתפקדות המאפשרות השבה של בעלי חיים. הציונות הצטיינה עד כה במציאת פתרונות יצירתיים ומקוריים לבעיות שהתהוו בארץ הקודש. עד כה, התמודדנו בהצלחה עם איומים בטחוניים, מחלות ומגיפות, הפרחת השממה ויצירת יש מאין.

לקראת יום הולדתה ה-74 של ישראל, יש לעשות התאמות לחזון הציוני-ישראלי, ולייצר "התפראות" במאות אלפי דונמים של שטחים פתוחים בישראל לצד קיומם של יעודי קרקע מגוונים כמו חקלאות, יערות, פיתוח עירוני, תעשיות ועוד. אנחנו רק נרוויח מזה.

הכותבת היא מהחברה להגנת הטבע, מנהלת פארק עמק הצבאים בירושלים, שיארח ב-28.3 את כנס "מצילים את חיות הבר של ישראל".

זה הפתרון היעיל ביותר לכאבי ברכיים

מוגש מטעם אפוסתרפיה

# data[].attributes.attachment_link.title
החזון הציוני החדש: התפראות - וואלה! חדשות

# data[].attributes.attachment_link.description
אחת מהשפעותיו הקריטיות ביותר של משבר האקלים היא משבר פחות מתוקשר, אך לא קטן בכלל - משבר המערכות האקולוגיות. מאות מיני בעלי חיים וצמחים נכחדו בחצי המאה האחרונה ואלפי זנים נמצאים בסכנת הכחדה בהם דו-חיים, ציפורים ויונקים. אז מה אפשר לעשות בנידון?

# data[].attributes.attachment_link.title
הגיל הרך | הרשת הירוקה

# data[].attributes.attachment_link.description
ילדי הגן הם אלה שנולדו לתוך עידן שינוי האקלים. אנחנו, כמבוגרים וכמחנכים, מחויבים לאפשר להם לגדול, לשגשג ולחוות ילדות המחוברת לטבע ולסביבה.

# data[].attributes.attachment_link.authors[].name
מוסיקה אורגנית - Topic

# data[].attributes.attachment_link.authors[].name
מוסיקה אורגנית - Topic